<http://schema.org/articleBody>
"No hi ha millor manera de lluir el n\u00FAmero 1 mundial que guanyant a la gespa llegend\u00E0ria de Wimbledon. No hi ha millor manera de lluir el n\u00FAmero 1 mundial que vencent Rafa Nadal en una pista en qu\u00E8 el balear ja ha tastat l&amp;#039;\u00E8xit dues vegades, el 2008 i el 2010. No hi ha millor manera de lluir el n\u00FAmero 1 mundial que fent una aut\u00E8ntica exhibici\u00F3 a la pista central de l&amp;#039;All England Club, la Catedral del tenis. Novak Djokovic, des de divendres posse\u00EFdor del tron del tenis mun dial, va aconseguir el seu primer t\u00EDtol de Wimbledon -el tercer Grand Slam de la seva carrera- vencent Rafa Nadal en quatre sets, per 6-4, 6-1, 1-6 i 6-3, i traspuant, a estones, una magnific\u00E8ncia, una jerarquia i un talent sobrenaturals.Djokovic t\u00E9 la mida presa al mallorqu\u00ED, el seu antecessor al capdavant del r\u00E0nquing de l&amp;#039;ATP. El 2011 l&amp;#039;ha derrotat les quatre vegades en qu\u00E8 s&amp;#039;han enfrontat. Una circumst\u00E0ncia clau en el partit d&amp;#039;ahir, que va comen\u00E7ar fred, amb els dos jugadors temptejant-se sense gaire floritures. Nom\u00E9s alguna dreta paral\u00B7lela del balear, marca de la casa, trencava la monotonia general.El primer punt de canvi va ser amb un 5-4 favorable a Djokovic. Nadal va disputar un joc mediocre amb el servei, el serbi va convertir la primera pilota de break concedida en tot el primer parcial i va aprofitar per posar-se per davant en el marcador. A partir d&amp;#039;aqu\u00ED, l&amp;#039;espectacle. El n\u00FAmero 1 del m\u00F3n es va destapar amb una aut\u00E8ntica exhibici\u00F3 en el segon set que va culminar amb un contundent -i just- 6-1. Semblava un tenista de goma i arribava a totes les pilotes per complicades que fossin. Djokovic, que enviava dretes paral\u00B7leles a contrapeu que trencaven els esquemes de Nadal -superat en tots els aspectes del joc-, es va anar fent amo i senyor de la pista.Per treure&amp;#039;s el barret&amp;quot;No puc fer res m\u00E9s que aplaudir-lo&amp;quot;, devia pensar contrariat el manacor\u00ED, a qui tampoc no entraven els seus contraatacs \u00E8pics. Per\u00F2 ni si hagu\u00E9s jugat amb dues raquetes: el segon set va ser un carrer\u00F3 sense sortida. Fins al 4-1 del parcial, el serbi tan sols havia concedit quatre errors no for\u00E7ats. I aix\u00F2, en una final de Grand Slam nom\u00E9s es pot respondre d&amp;#039;una manera: treure&amp;#039;s el barret i esperar que la tempesta retrocedeixi. Nadal, un estrateg nat, es va posar la caputxa ben calada i va esperar el seu moment.Com de costum, Nadal va trobar la seva ocasi\u00F3. No s&amp;#039;esperava menys d&amp;#039;un guanyador de deu grans competicions. Va esperar amb paci\u00E8ncia la davallada de Djokovic, menys prec\u00EDs, i li va tornar el 6-1 en el tercer parcial. Una de les claus d&amp;#039;aquest canvi de rumb va ser l&amp;#039;increment del percentatge de punts guanyats amb el segon servei, el seu principal llast en el matx d&amp;#039;ahir. El serbi aprofitava la feblesa d&amp;#039;aquest cop per dominar Nadal des de l&amp;#039;inici dels punts. Sobre gespa, aix\u00F2 \u00E9s poc menys que posar-se una soga al coll. El manacor\u00ED, sobreposant-se a un mal dia i a un rival inspirad\u00EDssim, va portar el partit a un quart set imprevisible. Segur que ja hi havia qui apostava per una altra remuntada \u00E8pica de Nadal. Una m\u00E9s.Tres punts mal jugatsTanmateix, la remuntada no es va concretar. Estranyament, va ser per culpa del manacor\u00ED. En un quart set err\u00E0tic, sense gaire fantasia, Nadal va cometre el pecat de jugar pr\u00E0cticament sense concentraci\u00F3 -almenys en aparen\u00E7a- el seu servei quan Djokovic dominava per 4-3. Tres punts mal jugats, amb la precipitaci\u00F3 com a denominador com\u00FA, el van condemnar a haver de salvar tres pilotes de break en contra. En va salvar una, per\u00F2 a la seg\u00FCent ja no va poder. Amb el partit encarrilat, el serbi en va tenir prou complint amb el seu servei per liquidar el matx. La grada on s&amp;#039;asseien familiars i t\u00E8cnics del serbi va explotar com ell, que es va llan\u00E7ar al terra emocionat i somrient.Ja ho va dir Toni Nadal, l&amp;#039;entrenador de l&amp;#039;ara exn\u00FAmero 1 del m\u00F3n, quan va veure Djokovic per primer cop: &amp;quot;Tenim un problema&amp;quot;. Un problema dotat d&amp;#039;uns cops pl\u00E0stics i definitius, d&amp;#039;un f\u00EDsic a mig cam\u00ED entre la ballarina i l&amp;#039; sprinter i d&amp;#039;una mentalitat volc\u00E0nica -i balc\u00E0nica- que, ben encarada, \u00E9s una arma quasi invencible. L&amp;#039;ant\u00EDdot perfecte de Nadal. Ahir Djokovic va consumar el canvi de r\u00E8gim i va entrar en la llegenda del tenis. D&amp;#039;aqu\u00ED ja ser\u00E0 molt complicat treure&amp;#039;l."^^<http://www.w3.org/2001/XMLSchema#string>
<http://www.arabalears.cat/esports/Djokovic-numero_0_511148898.html>